दिल्ली सरकार के मंत्री ने भगवान राम और कृष्ण को लेकर किया Tweet, तो कुमार विश्वास बोले- इंतजार करो...  
दिल्ली सरकार में मंत्री हैं राजेंद्र पाल गौतम
ट्विटर पर कुमार विश्वास ने साधा निशाना
बाद में कहा, अकाउंट हो गया था हैक
आम आदमी पार्टी (आप) नेता और दिल्ली सरकार के मंत्री राजेंद्र पाल गौतम(Rajendra Pal Gautam)और कुमार विश्वास (Dr. Kumar Vishvas) के बीच एक ट्वीट को लेकर ठन गई. दरअसल, राजेंद्र पाल गौतम के आधिकारिक ट्विटर हैंडल से एक ट्वीट किया गया. इस ट्वीट में लिखा था, 'अगर यह बात प्रमाणित है कि राम और कृष्ण तुम्हारे पूर्वज हैं तो इतिहास में इनको पढ़ाया क्यों नहीं जाता है. पूर्वजों का इतिहास होता है, जबकि इनका कोई प्रमाणिक इतिहास नहीं है. यह पौराणिक कथाएं हैं, ऐतिहासिक नहीं. जबकि पेरियार जी का दृष्टिकोण प्रमाणिकता और तार्किकता के आधार पर था.'
कुमार विश्वास ने राजेंद्र पाल गौतम को घेरते हुए लिखा, 'सीमापुरी के ये MLA राम-कृष्ण के होने का देश से सबूत मांग रहे हैं! तुम्हारे आका ने सेना से शौर्य के सबूत मांगे थे, तो लोकसभा में लोगों ने दिए थे, तुमने राम-कृष्ण के मांगे हैं, प्रतीक्षा करो विधानसभा में मिल जाएंगे.'हालांकि राजेंद्र पाल गौतम ने थोड़ी देर में ही एक और ट्वीट कर कहा कि उनका अकाउंट हैक कर लिया गया था और इसका गलत इस्तेमाल किया गया.
. ऐसे ही हैक हो गया था जैसे कुर्सी पर बैठते ही अन्ना को गाली देते हुए तुम्हारे निर्वीर्य नायब का हो गया था ? नौ सौ खेल बसंतो खेलीं तिन्हें सिखावैं चंदो ????????
राजेंद्र पाल गौतम ने ट्वीट कर कहा कि, 'किसी ने मेरा ट्विटर अकाउंट हैक कर लिया था और जानबूझ कर चुनाव के वक्त मेरी पार्टी की छवि को नुकसान पहुंचाने के इरादे से ऐसा ट्वीट किया. मैं सभी की भावनाओं का सम्मान करता हूं.' गौतम के इस ट्वीट पर भी कुमार विश्वास ने तंज कसा और उन्हें जवाब देते हुए लिखा, 'ऐसे ही हैक हो गया था जैसे कुर्सी पर बैठते ही अन्ना को गाली देते हुए तुम्हारे निर्वीर्य नायब का हो गया था? नौ सौ खेल बसंतो खेलीं तिन्हें सिखावैं चंदो.'